  Тусуктэм: Иван Коновалов Майя Бывальцева Куазь шукыръяськемен валче Ижкарын вылӥ дасьлыкъя режим кутэмын. Вань кар ёзэсъёс кужмоятэм ужан амалэ выжтэмын. Со сярысь кар администрацилэн пресс-службаез ивортӥз. Сюресчиос уй но нунал сюресъёсты но тротуаръёсты лымылэсь но йӧлэсь утялтозы. Шимучыръёсъя ӧриен кутэм пумкылъя мукет огазеяськонъёслэсь но нимысьтыз техниказэс кутозы. Улон юртъёсын кивалтӥсь компаниос но ТСЖ-ос 20-тӥ толшорысь 17 часозь азбаръёсын лымыез возись конструкциосты эскерыны, кышкытлыко интыосын алӥсь пусъёс но котыртонъёс лэсьтыны кулэ. 22-тӥ толшорысь 6 часозь азбаръёсысь, липетъёс вылысь лымыез, йӧ ӟузыриосты утялтыны, сюресъёс но тротуаръёс вылэ йӧвалеглэсь суретъёс пазяны кулэ. Карын улӥсьёсты кышкыттэмлыкъя куронъёсты чакланы куро. Ижкарысь ульчаосысь лымыез утялтон пумысен 072 (мобильнойысь – 998-072) телефонъя жингыртоно. Азбаръёсысь лымыез сузян пумысен – управляющий компанияды яке ТСЖ-е. Улонлы яке тазалыклы кышкытлык кылдыку 112 номеръя.  Тегъёс: Удмуртия Ижкар лымы  